Studiu COVID-19: Pierderea mirosului nu mai este motiv de îngrijorare. Ce spun cercetătorii.
Pierderea mirosului este întâlnită la pacienții care suferă de o formă moderată de coronavirus. Studiul arată că pacienții care suferă de o formă severă prezintă acest simptom într-un procent mic. Dacă ți-ai pierdut mirosul, știi că nu suferi de o formă gravă de COVID-19.
Dacă inițial pierderea mirosului era ceva grav și oamenii se alarmau, acum nu mai este cazul. Cel puțin asta spune un studiu franco-belgian, relatează LCI.Studiul spune că pierderea mirosului este acum asociat cu un semn bun în ceea ce privește boala.Studiul a fost realizat de medicii de la spitalul Foch din Franța, împreună cu cei de la Universitatea Mons din Belgia.Cercetătorii au analizat starea de sănătate a 1.300 de bolnavi de coronavirus și au clasificat bolnavii în patru categorii, în funcție de cât de severă este boala și ce simptome au.Au constatat că pierderea mirosului este cel mai des întâlnită la pacienții care suferă de forme moderate ale bolii: 70% – 85% dintre aceștia.Pacienții care au prezentat forme grave ale bolii au prezentat lipsa mirosului într-un procent mai mic: 10% – 15%.Conform OMS, cazurile usoare sunt cele care pot sta acasă, iar cele moderate sunt reprezentate de pacienții care au dificultăți de respirație. Cazurile severe, însă, au nevoie de oxigen în spital, iar cazurile foarte severe au nevoie de terapie intensivă aproape constantă.